กฎกระทรวงกำหนดหลักเกณฑ์การลดเงินเพิ่ม (ฉบับที่ 4) พ.ศ. 2565
ประกาศวันที่ 2022-06-24

content: กฎกระทรวง กำหนดหลักเกณฑ์การลดเงินเพิ่ม (ฉบับที่ ๔) พ.ศ. ๒๕๖๕
content: อาศัยอำนาจตามความในมาตรา ๕ (๖) และมาตรา ๒๒ วรรคสี่ แห่งพระราชบัญญัติศุลกากร พ.ศ. ๒๕๖๐ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้
sectionNo: 1
content: ข้อ ๑ ภายหลังการนำของออกไปจากอารักขาของศุลกากรหรือส่งของออกไปนอกราชอาณาจักร ถ้าผู้นำของเข้าหรือผู้ส่งของออกชำระอากรไว้ไม่ครบถ้วนโดยไม่มีเจตนาหลีกเลี่ยงการเสียอากร และได้นำอากรที่ยังชำระไม่ครบถ้วนมาชำระต่อกรมศุลกากรภายในวันที่ ๑ เมษายน พ.ศ. ๒๕๖๕ ถึงวันที่ ๓๐ กันยายน พ.ศ. ๒๕๖๕
sectionNo: 1
content: ให้ได้รับการลดเงินเพิ่มเหลือร้อยละศูนย์จุดสองห้าต่อเดือนของอากรที่ต้องเสียหรือเสียเพิ่ม นับแต่วันที่นำของออกไปจากอารักขาของศุลกากรหรือส่งของออกไปนอกราชอาณาจักรจนถึงวันที่ชำระ ทั้งนี้ การนับระยะเวลาเพื่อคำนวณเงินเพิ่มดังกล่าว เศษของเดือนให้นับเป็นหนึ่งเดือน
sectionNo: 2
content: ข้อ ๒ มิให้นำกฎกระทรวงกำหนดหลักเกณฑ์การลดเงินเพิ่ม พ.ศ. ๒๕๖๐ มาใช้บังคับแก่การชำระอากรและเงินเพิ่มที่ได้ชำระตามข้อ ๑ แห่งกฎกระทรวงนี้แล้ว
content: ให้ไว้ ณ วันที่ ๑๔ มิถุนายน พ.ศ. ๒๕๖๕ อาคม เติมพิทยาไพสิฐ รัฐมนตรีว่าการกระทรวงการคลัง
content: หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากหลักเกณฑ์การลดเงินเพิ่มให้แก่ผู้นำของเข้าหรือผู้ส่งของออกซึ่งชำระอากรไว้ไม่ครบถ้วน โดยไม่มีเจตนาหลีกเลี่ยงการเสียอากรและนำอากรนั้นมาชำระตามกฎกระทรวงกำหนดหลักเกณฑ์การลดเงินเพิ่ม (ฉบับที่ ๓) พ.ศ. ๒๕๖๔ มีผลใช้บังคับถึงวันที่ ๓๑ มีนาคม พ.ศ.
content: ๒๕๖๕ แต่ปัจจุบันโรคติดเชื้อไวรัสโคโรนา ๒๐๑๙ ยังคงระบาดเป็นวงกว้างและส่งผลกระทบแก่ผู้นำของเข้าและผู้ส่งของออกอย่างต่อเนื่อง เพื่อบรรเทาผลกระทบให้แก่ผู้นำของเข้าหรือผู้ส่งของออกในกรณีดังกล่าว สมควรขยายระยะเวลาการลดเงินเพิ่มออกไปจนถึงวันที่ ๓๐ กันยายน พ.ศ. ๒๕๖๕ จึงจำเป็นต้องออกกฎกระทรวงนี้